Helsedirektoratet påla søndag landets fylkesmenn å forsikre seg om at alle landets kommuner har et tilgjengelig kriseteam. Helsedirektør Bjørn Inge Larsen sier direktoratet ønsker at alle kommuner skal ha en beredskap etter hendelsen, selv om ikke alle de 430 kommunene i landet har ungdom som har vært på Utøya eller innbyggere som ble rammet av terroraksjonen i Oslo.